Diari Oficial de la Generalitat Valenciana


Sumari del DOGV 1579, del 04-07-1991 (1991/821957)

ORDRE de 14 de maig de 1991, de la Conselleria de Cultura, Educació i Ciència, per la qual es convoca un concurs públic per a adjudicar ajudes a la labor editorial valenciana.
-------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/05/14/(2)/dof/vci/html**

### Dades del document

Número de DOGV
:   1579

Data del DOGV
:   04-07-1991

Secció del DOGV
:   DISPOSICIONS GENERALS

Número del document
:   1991/821957


Data del document
:   14-05-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de maig de 1991, de la Conselleria de Cultura, Educació i Ciència, per la qual es convoca un concurs públic per a adjudicar ajudes a la labor editorial valenciana.  
La Generalitat Valenciana, segons estableix l'article 31.4 de l?Estatut d?autonomia de la Comunitat Valenciana, té competència exclusiva en matèria de cultura. Sobre la base d'això, resulta oportú ajudar a la consolidació creativa i industrial de les empreses editorials valencianes dedicades a la creació literària.  
Per tot això, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE  
Article primer  
Que es convoque un concurs públic per a la concessió de tres ajudes a favor de les editorials dedicades tant a la creació literària com a l'assaig, que presenten un pla estructurat per semestres, durant un període comprés entre l'1 de juny de 1991, i el 31 de maig de 1992. L'import màxim de cada ajuda serà d'un milió (1.000.000 PTA) de pessetes, i hom podrà concedir ajudes per un import menor si així ho considera la comissió adjudicatària.  
Article segon  
Aquestes ajudes es finançaran a càrrec de l'aplicació pressuposta 45.50.259.4.590.52 dins de la línia 408/000/91, anomenada ajudes a labor editorial valenciana. L'import global màxim destinat a aquestes ajudes serà de tres milions (3.000.000 PTA) de pessetes.  
Article tercer  
S'aproven les bases per les quals es regeix aquesta convocatòria, les quals s'inclouen com a annex I a aquesta ordre.  
DISPOSICIONS FINALS  
Primera  
Es faculta la Directora General de Patrimoni Cultural perquè en l?àmbit de les seues competències, dicte les resolucions necessàries per a l'aplicació i el desplegament d'aquesta ordre.  
Segona  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 14 de maig de 1991.  
El Conseller de Cultura, Educació i Ciència,   
ANTONI ESCARRE I ESTEVE  
ANNEX I  
Bases de la convocatòria de concurs públic per a adjudicar ajudes a la labor editorial valenciana.  
Primera  
Es concediran tres ajudes per a realitzar un pla de producció editorial. L'import màxim de cada ajuda serà d'un milió (1.000.000 PTA) de pessetes.  
Segona  
Podran concórrer a aquestes ajudes totes les editorials radicades a la Comunitat Valenciana, la producció de les quals estiga escrita en qualsevol de les dues llengües oficials de la Comunitat Valenciana.  
Tercera  
Els interessats han de presentar una instància dirigida a la Directora General de Patrimoni Cultural i una memòria detallada del pla de publicacions previst, desenvolupada per semestres, fent constar-hi les dades que figuren en l'annex N. Les instàncies es podran presentar al Registre General de la Conselleria de Cultura, Educació i Ciència, en qualsevol dels seus Serveis Territorials d'Alacant, i Castelló o València, als Centres d'Informació de l?Oficina d'Informació, Iniciatives i Reclamacions de la Generalitat Valenciana o per qualsevol dels mitjans establerts a l'article 66 de la Llei de Procediment Administratiu.  
Quarta  
El termini de presentació de les instàncies serà de trenta dies hàbils, comptadors a partir de l'endemà de la publicació d'aquesta ordre.  
Cinquena  
Correspon a la Directora General de Patrimoni Cultural nomenar una comissió integrada pel cap de Publicacions de l?IVEI, el cap de la Unitat de Publicacions de la Conselleria de Cultura, Educació i Ciència, el cap de la Secció de Publicacions de la Conselleria d'Obres Públiques i Urbanisme i el Tècnic Superior del Llibre de la Conselleria de Cultura, Educació i Ciència, que actuarà com a Secretari. Aquesta comissió serà presidida per la Directora General de Patrimoni Cultural.  
Sisena  
Aquesta comissió examinarà les sol·licituds presentades i, d?acord amb el seu interés i importància, la Directora General de Patrimoni Cultural resoldrà la concessió d'aquestes ajudes.  
Setena  
Els editors beneficiaris rebran l?import de les ajudes després de la justificació prèvia que s'ha realitzat del pla de publicacions previst en la memòria. Aquesta justificació haurà d'anar acompanyada d'un exemplar de cadascun dels títols que haja estat inclòs en l?esmentat pla de publicacions. Son obligacions del beneficiari:  
a) Realitzar el pla de publicacions previst que fonamenta la concessió de l'ajuda.  
b) Acreditar d'avant la Conselleria de Cultura, Educació i Ciència la realització del pla de publicacions previst, i el compliment dels requisits i les condicions que determinen la concessió o el gaudi de l'ajuda.  
c) La submissió a les actuacions de control financer que respongen a la Intervenció General, en relació amb les subvencions i ajudes concedides.  
d) Comunicar a la Conselleria de Cultura, Educació i Ciència l?obtenció de subvencions o ajudes per a la mateixa finalitat, procedent de qualsevol administració o ens públic.  
Vuitena  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió. L'import de les subvencions regulades en aquest article en cap cas podrà ser de la quantia que, aïlladament o en concurrència amb subvencions o ajudes d'altres administracions públiques o d'altres ens públics o privats supere el cost de l'activitat que ha de desenvolupar el beneficiari.  
Novena  
Serà procedent el reintegrament de les quantitats percebudes i l'exigència de l?interés de demora des de el moment del pagament de la subvenció en els casos següents:   
a) Incompliment de l?obligació de justificació.  
b) Obtenir la subvenció sense complir les condicions requerides per això.  
c) Incompliment de la finalitat per a la qual fou concedida la subvenció.  
d) Incompliment de les condicions imposades als beneficiaris amb motiu de la concesió de la subvenció. Igualment, en el supòsit recollit en el paràgraf segon de l'apartat anterior, quan la subvenció principal siga de la Generalitat » Valenciana pertocarà el reintegrament de l?excés obtingut sobre el cost de l'activitat desenvolupada.  
Dècima  
Quan en l'exercici de les funcions d'inspecció o control es deduesquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, els documents equivalents o substitutius i de qualsevol altre document relatiu a les operacions en què aquests indicis es manifesten.  
Onzena  
Els beneficiaris de les subvencions hauran d'acreditar, prèviament al cobrament, que es troben al corrent de les seues obligacions tributàries i enfront de la Seguretat Social, d?acord amb l?Ordre de 7 de gener de 1991, de la Conselleria d'Economia i Hisenda (DOGV núm. 1.477).  
Dotzena  
Els editors beneficiaris de les ajudes faran constar en les publicacions que han rebut una ajuda per a l?edició, de la Conselleria de Cultura, Educació i Ciència.  
Tretzena  
La Conselleria de Cultura, Educació i Ciència donarà difusió a les obres produïdes dins del pla de producció objecte d'aquesta convocatòria.  
Catorzena  
Resten excloses d'aquesta convocatòria les editorials d'entitats i organismes oficials.  
ANNEX N  
- Nom de l?Editorial:   
- Adreça social:   
- Telèfon:   
- CIF:   
- Pla semestral:   
- Nombre d'obres que es tenen previstes publicar:   
- Autors i títols de cadascuna d'elles:  
- Nombre d'exemplars de cadascuna:   
- Nombre de pàgines:   
- Tipus d'enquadernació:   
- Preu de venda al públic:


Còpia Permalink ELI